મુંબઇઃ હિંદી ફિલ્મ ‘વાહ લાઇફ હો તો ઐસી’થી બોલિવૂડમાં કારકિર્દી શરૂ કરનાર રાધિકા આપ્ટે હવે દર્શકો માટે અજાણ્યું નામ રહ્યું નથી. ગયું વર્ષ તેના માટે ખૂબ જ સારું રહ્યું. તેણે ગયા વર્ષે ઘણી બધી હિટ ફિલ્મો આપી. વળી, શોર્ટ ફિલ્મ ‘અહલ્યા’માં પણ તેણે લોકોનું ધ્યાન ખેંચ્યું. ‘માંઝીઃ ધ માઉન્ટેનમેન’, ‘બદલાપુર’ અને ‘હંટર’ જેવી ફિલ્મ કરીને તેણે પોતાની પ્રતિભા સાબિત કરી દીધી. રાધિકાનું કહેવું છે કે તે બોલિવૂડની શ્રેષ્ઠ પ્રતિભાઓ સાથે કામ કરવા ઇચ્છે છે.